Cerard Dryuherst

Cerard Pavis Dryuherst (; ) — İngiltərə futbolçusu, bankiri və sahibkarı. O, "Kejualz", "Old Reptonians", "Kembric Yuniversiti", "Korintian", "Liverpul", "Liverpul Ramblers" və İngiltərə milli komandasının hücumçusu idi.

 Həyatı 
Londonda pambıq taciri Corc Beykvell Dryuherst və Fransis Eyda Dryuherstin ailəsində anadan olmuşdur. O, Ceşir qraflığının Limm kəndi yaxınlığındakı bağ evində olan Otrinqton-holl bağ evində böyümüşdür.

 Futbol karyerası 
1883-cü ilin aprelində Repton məktəbinə daxil olmuş və 1889–1890-cı illərdə məktəbin futbol komandasında çıxış etmişdir. 1890-cı ilin iyununda Kembric Universitetinin Triniti Kollecinə daxil olmuşdur. 1892-ci ildən 1894-cü ilə qədər Kembric futbol komandası olan "Kembric Yuniversiti"də çıxış etmişdir. 1890-cı ildə O, "Kejualz", növbəti il isə "Old Reptonians"da çıxış etmişdir. 1892-ci ildən 1895-ci ilə qədər "Korintian" klubunda 32 oyun keçirmiş və 18 qol vurmuşdur. 1894-cü ildə "Liverpul" heyətində üçün bir oyun keçirmişdir. Daha sonra "Liverpul Ramblers"də çıxış etmişdir.

18 mart 1895-ci ildə Dryuherst İngiltərə milli futbol komandasının heyətində yeganə oyununu keçirmişdir. Londonda Uels ilə keçirilən oyun 1–1 hesabı ilə heç-heçə başa çatmışdır.

 Sonrakı illəri 
O, atasının baş ofisi Mançesterdə yerləşən "Geo. & R. Dewhurst Ltd." adlı pambıq ticarəti biznesini miras almış, onun sədri və icraçı direktoru olmuşdur. O, eyni zamanda Mançesterdə "Vulcan Insurance" şirkətinin sədri, London Sığorta Korporasiyasının direktoru və Mançester Kral Birjasının üzvü olmuşdur. Birinci Dünya müharibəsi zamanı kapitan rütbəsində xidmət etmişdir. Müharibədən sonra "Williams Deacon's Bank"ın sədri olmuşdur. O, həm də Şotlandiya Kral Bankının direktoru kimi çalışmışdır. O, Uelsin Denbişir dairəsində sülhün hakimi vəzifəsini icra etmişdir. 1920-ci ildə "Great Central Railway" "Class 11F" təkmilləşdirilmiş "Directir" buxar lokomotivlərindən birini onun şərəfinə adlandırmışdır.

 İstinadlar 

 Xarici keçidlər 
 Профиль футболиста на сайте England Football Online
 Профиль футболиста на сайте LFC History

Kateqoriya:Liverpul FK oyunçuları
Kateqoriya:İngiltərənin kişi futbolçuları
Kateqoriya:İngiltərə milli futbol komandasının oyunçuları